**ТЕХНИЧЕСКИ СПЕЦИФИКАЦИИ И ПЪЛНО ОПИСАНИЕ НА ОБЕКТА НА  
ПРОЦЕДУРАТА**

**Процедура за избор чрез „публична покана“ за определяне на изпълнител с  
предмет:**

**Придобиване на дълготрайни материални активи, необходими за изпълнението на мерките, включени в обследването за енергийна ефективност, съответно:**

1. **Система за енергиен мениджмънт - Обособена позиция 1**
2. **Общообменна вентилационна система с рекуперационен блок за оползотворяване на отпадна топлина – Обособена позиция 2**
3. **Срок на изпълнение:** срок за изпълнение в месеци **до 5** месеца от датата на сключване на договора, но не по-късно от 30.04.2024 г.

**Технически параметри на ДМА по Обособена позиция 2.**

**Придобиване на дълготрайни материални активи, необходими за изпълнението на мерките, включени в обследването за енергийна ефективност –„Общообменна вентилационна система с рекуперационен блок за оползотворяване на отпадна топлина“ – 1 брой**

|  |  |  |  |
| --- | --- | --- | --- |
| **No** | **Вид** | **Мярка** | **Количество** |
| 1 | Доставка и монтаж на приточно смукателен блок с рекуператор, комплект с два броя вентилатори и филтри; дебит Vmin/mid/max=480/600/800 m³/h; свободен напор H=65/85/110Pa; N=0,40kW; 220V с процент на рекуперация:75/72/70%., Размери 832/1016/380mm; G=57kg, комплект с управление | бр. | 1 |
| 2 | Доставка и монтаж на електрически нагревател с мощност - 5 kW / монофазен | бр. | 1 |
| 3 | Направа и монтаж на въздуховоди правоъгълни прави от поцинкована ламарина на фалц или F-профил с дебелина на ламарината до 1мм. и периметър до 1200 мм. | м2 | 72 |
| 4 | Направа и монтаж на въздуховоди правоъгълни фасонни от  поцинкована ламарина на фалц или F-профил с дебелина на ламарината до 1 мм. и периметър до 1200 мм. | м2 | 4 |
| 5 | Доставка и монтаж на изолация за въздуховоди от минерална вата с алуминиево фолио | м2 | 36 |
| 6 | Доставка и монтаж на вентилационна решетка с регулираща секция РХ-Р 500/150 | бр. | 10 |
| 7 | Доставка и монтаж на НЖР 400/400 | бр. | 2 |
| 8 | Доставка и монтаж на укрепваща конструкция | кг. | 34 |

* **Електрозахранването на общообменната вентилационна система с рекуперационен блок за оползотворяване на отпадна топлина се съгласува с експертите на “ЗАВОД ЗА ОПТИКА” АД по част Ел. и КИПиА.**
* **Осигуряването на окабеляване и захранване с електроенергия на общообменната вентилационна система с рекуперационен блок за оползотворяване на отпадна топлина е задължение на “ЗАВОД ЗА ОПТИКА” АД.**
* **Изисквания към гаранционната и извънгаранционната поддръжка:**

Гаранционна карта със следните условия:

* Срок на гаранционната поддръжка 12 месеца, считано от датата на подписване на финален приемо-предавателен протокол за въвеждане в експлоатация на „Общообменна вентилационна система с рекуперационен блок за оползотворяване на отпадна топлина“.
* Срокът на гаранционната поддръжка по време на гаранционния срок спира да тече от датата на подаване на рекламацията до нейното решаване. В случай на замяна на част от оборудването на системата, наложено поради технически причини с ново аналогично оборудване, първия срок се прекратява и започва да тече нов гаранционен срок.

За декларирания в офертата гаранционен срок изпълнителят се ангажира със следното:

- Извършва ремонт на оборудването изцяло със собствен ресурс и за своя сметка, вкл. всички разходи за материали, резервни части, възли, блокове и др.; всички разходи за труд на специалисти на изпълнителя; разходи за транспорт до гр. Панагюрище и престой.

- Повредата се отстранява за не повече от 20 работни дни, считано от уведомлението за повреда.

* **Изисквания към документацията, съпровождаща изпълнението на предмета на процедурата:**

Изграждането и въвеждането в експлоатация на система за енергиен мениджмънт трябва да е придружено минимум от следната документация:

- Ръководство за работа.

- Гаранционна карта.

- Декларация за съответствие от производител или на оторизационен документ, издаден от производителя на техниката - оригинал или копие, заверено от кандидата.

* **Изисквания към правата на собственост и правата на ползване на интелектуални продукти.**

- Оборудването заедно с всички интелектуални продукти, доставени от изпълнителя стават собственост на възложителя след подписването на финален приемо-предавателен протокол за доставка и въвеждане в експлоатация на система за енергиен мениджмънт.

- При претенции от трети страни за неправомерно ползване на чужда интелектуална собственост, доставена от изпълнителя, отговорността се носи от него.

* **Изисквания за въвеждане в експлоатация на системата за енергиен мениджмънт в експлоатация на мястото на доставка в Р.България, гр. Панагюрище:**

При доставката на оборудването изпълнителят трябва да осигури специалисти за инсталиране, за пускане в действие и за провеждане на 72-часово тестване. Изпълнителят осигурява инструкции за работа, техническо обслужване и безопасни условия за експлоатация на оборудването и обучение на персонала на Възложителя за работа с него.

1. **Място на изпълнение на доставката:** *Р. България, гр. Панагюрище, 4500, Индустриален парк „Оптикоелектрон“, „ЗАВОД ЗА ОПТИКА“ АД.*